Antons Zaļevskis
Antons Zaļevskis (poļu: Antoni Zalewski) bija Latvijas poļu muižnieks un politiķis. Latgales poļu padomes loceklis (1917), Latgales Centrālās zemes padomes loceklis (1918). Pēc Oktobra revolūcijas Latgales poļu padomes sastāvā piedalījās sarunās ar Polijas Reģentu padomi (Rada Regencyjna) Varšavā par Latgales iekļaušanos atjaunotajā Polijas-Lietuvas kopvalstī. Kopā ar Henriku Dimšu un citiem Latgales poļu padomes locekļiem viņš 1918. gada februārī veda sarunas par sadarbību ar Latviešu pagaidu nacionālās padomes locekļiem. 1918. gada oktobrī vācu okupācijas iestādes Zaļevski iecēla par Latgales pašvaldības vadītāju. Sākoties Sarkanās armijas uzbrukumam 1918. gada 25. novembrī viņš paziņoja vācu varas iestādēm, ka Latgale ir daļa no Latvijas.